CELEX: 32015D0017
Language: et
Date: 2015-04-10 00:00:00
Title: Euroopa Keskpanga otsus (EL) 2015/727, 10. aprill 2015, iga-aastase järelevalvetasu kogusumma kohta esimesel tasuperioodil ja 2015. aastal (EKP/2015/17)

6.5.2015   
            
            
               ET
            
            
               Euroopa Liidu Teataja
            
            
               L 115/36
            
         EUROOPA KESKPANGA OTSUS (EL) 2015/727,
   10. aprill 2015,
   iga-aastase järelevalvetasu kogusumma kohta esimesel tasuperioodil ja 2015. aastal (EKP/2015/17)
   EUROOPA KESKPANGA NÕUKOGU,
   võttes arvesse Euroopa Keskpanga 22. oktoobri 2014. aasta määrust (EL) nr 1163/2014 järelevalvetasude kohta (EKP/2014/41), (1) eelkõige selle artiklit 9 ja artikli 16 lõiget 1,
   ning arvestades järgmist:
   
               (1)
            
            
               Euroopa Keskpank (EKP) peab määrama iga-aastase järelevalvetasu kogusumma, mida kohaldatakse, saates tasu maksmise teated kõikidele järelevalve alla kuuluvate üksuste ja järelevalve alla kuuluvate gruppide liikidele, ning avaldama selle teabe oma veebilehel 30. aprillil asjaomasel tasuperioodil.
            
         
               (2)
            
            
               Tasu maksmise teade esimesel tasuperioodil, st november ja detsember 2014, tuleb esitada koos tasu maksmise teatega 2015. aasta tasuperioodi kohta. Iga-aastase järelevalvetasu kogusumma, mida kohaldatakse 2015. aastal, peab kajastama EKP poolt tema järelevalveülesannetega seoses kantud kulusid alates novembrist 2014.
            
         
               (3)
            
            
               Kulud hõlmavad eelkõige EKP järelevalveülesannetega otseselt seotud kulusid, näiteks oluliste üksuste järelevalve, vähem oluliste üksuste järelevalve järelevaatamine, horisontaalsete ülesannete täitmine ja eriteenuste osutamine. See hõlmab ka EKP järelevalveülesannetega kaudselt seotud kulusid, näiteks EKP tugiteenused, sh ruumid, personalijuhtimine ja infotehnoloogia teenused.
            
         
               (4)
            
            
               Iga järelevalve alla kuuluva üksuse või järelevalve alla kuuluva grupi poolt maksmisele kuuluva iga-aastase järelevalvetasu arvutamiseks jagatakse kogukulu kahte ossa: järelevalve alla kuuluvad olulised üksused ja grupid ning järelevalve alla kuuluvad vähem olulised üksused ja grupid. Kulud jagatakse kulude jaotuse põhjal asjaomaste funktsioonide vahel, s.o järelevalve alla kuuluvate oluliste üksuste otsene järelevalve ja järelevalve alla kuuluvate vähem oluliste üksuste kaudne järelevalve.
            
         
               (5)
            
            
               Panganduse järelevalve ülesannetega seotud kulud, mis EKP kandis esimesel tasuperioodil ja mis hüvitatakse järelevalvetasudega, on osutatud EKP 2014. aasta finantsaruandes (2).
            
         
               (6)
            
            
               2015. aasta tasuperioodi aastakulu prognoos on tuletatud EKP heakskiidetud eelarvest, võttes arvesse EKP aastakulu prognoosi muutusi, mis olid käesoleva otsuse koostamise ajal teada,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kohaldatakse mõisteid, mis on toodud Euroopa Keskpanga määruses (EL) nr 468/2014 (EKP/2014/17) (3) ja määruses (EL) nr 1163/2014 (EKP/2014/41).
   Artikkel 2
   Iga-aastase järelevalvetasu kogusumma esimesel tasuperioodil ja 2015. aastal
   1.   Iga-aastase järelevalvetasu kogusumma esimesel tasuperioodil ja 2015. aastal on 325 986 085 eurot, mis vastab EKP tegelikele kuludele novembris ja detsembris 2014 ja EKP 2015. aasta kulude prognoosile, mis on osutatud käesoleva otsuse I lisas.
   2.   Kõik järelevalve alla kuuluvate üksuste ja gruppide liigid maksavad iga-aastase järelevalvetasu kogusumma kooskõlas käesoleva otsuse II lisaga.
   Artikkel 3
   Jõustumine
   Käesolev otsus jõustub 29. aprillil 2015.
   
      Frankfurt Maini ääres, 10. aprill 2015
      
         
            EKP president
         
         Mario DRAGHI
      
   
   
      (1)  ELT L 311, 31.10.2014, lk 23.
   
      (2)  Avaldatud EKP veebilehel www.ecb.europa.eu veebruaris 2015.
   
      (3)  Euroopa Keskpanga 16. aprilli 2014. aasta määrus (EL) nr 468/2014, millega kehtestatakse raamistik Euroopa Keskpanga ja riiklike pädevate asutuste vaheliseks ning riiklike määratud asutustega tehtavaks koostööks ühtse järelevalvemehhanismi raames (SSM raammäärus) (EKP/2014/17) (ELT L 141, 14.5.2014, lk 1).
   
      I LISA
      
                  (eurodes)
               
            
                   
               
               
                  2014
               
               
                  2015
               
               
                  Kokku
               
            
                  Palgad ja hüvitised
               
               
                  18 456 945 
               
               
                  151 665 635 
               
               
                  170 122 580 
               
            
                  Hoonete üürimise ja haldamisega seotud kulud
               
               
                  2 199 243 
               
               
                  22 563 517 
               
               
                  24 762 760 
               
            
                  Muud tegevuskulud
               
               
                  9 316 824 
               
               
                  121 783 921 
               
               
                  131 100 745 
               
            
                  Kokku
               
               
                  29 973 012 
               
               
                  296 013 073 
               
               
                  325 986 085 
               
            
   
      II LISA
      
                  (eurodes)
               
            
                   
               
               
                  2014
               
               
                  2015
               
               
                  Kokku
               
            
                  Järelevalvetasud
               
               
                  29 973 012 
               
               
                  296 013 073 
               
               
                  325 986 085 
               
            
                  millest:
               
               
                   
               
               
                   
               
               
                   
               
            
                  tasud, mida kohaldatakse olulistele üksustele ja gruppidele
               
               
                  25 622 812 
               
               
                  264 068 941 
               
               
                  289 691 753 
               
            
                  tasud, mida kohaldatakse vähem olulistele üksustele ja gruppidele
               
               
                  4 350 200 
               
               
                  31 944 132 
               
               
                  36 294 332